Aquest text parla sobre el tema Catàstrofes?
El castell d′as-Subayba o Subayba o Qàlat as-Subayba — en àrab قلعة الصبيبة, Qalʿat aṣ-Ṣubayba, també transcrit Qala'at al-Subeiba o Kal'at al-Subeiba o al-Subayba, literalment «castell del gran penya-segat»—, popularment coneguda com a castell de Nimrod — en àrab قلعة النمرود, Qalʿat an-Namrūd; en hebreu מבצר נמרוד, Mivtzar Nimrod— és un castell medieval situat al nord dels alts del Golan, a uns 800 metres d'altura sobre el nivell de la mar. El complex de fortalesa sencer té 420 m de llargada i 150 m d'amplada, i està construït amb grans pedres curosament escairades. Al llarg de les muralles hi ha nombroses torres rectangulars i semicirculars. La part alta, que és la més oriental, tenia un donjon que mesurava 65 per 45 metres estant protegit per un munt de torres rectangulars. La fortalesa dona sobre la vall profunda i estreta que separa el mont Hermon de la resta dels alts del Golan, la carretera que connecta Galilea amb Damasc, i l'antiga ciutat dels croats de Paneas.
No.